Η Δερματοσκόπηση στη διάγνωση και στην παρακολούθηση της θεραπείας στη νόσο Queyrat: παρουσίαση περιστατικού και ανασκόπηση της βιβλιογραφίας
Creators: name: Στόγιου Παυλίνα Ιωάννη
Publisher: name: Aristotle University of Thessaloniki
Year: 2023
Subjects: Ερυθροπλακία Queyrat
Ενδοεπιθηλιακή νεοπλασία του πέους
Ενδοεπιθηλιακό ακανθοκυτταρικό καρκίνωμα πέους
Erythroplasia of Queyrat
Penis endoepithelial neoplasia
In situ squamous cell carcinoma of penis

description: Η ερυθροπλακία Queyrat είναι ένα ενδοεπιθηλιακό καρκίνωμα του πέους που εμφανίζεται σχεδόν αποκλειστικά σε μη περιτομηθέντες άνδρες μέσης και μεγάλης ηλικίας. Η κλινική εικόνα συνίσταται από μια η περισσότερες, έντονα ερυθρές, στίλβουσες, ασυμπτωματικές πλάκες. Η Δερματοσκόπηση αποτελεί ένα σημαντικό εργαλείο στη διάγνωση της νόσου. Το κύριο δερματοσκοπικό εύρημα είναι τα σπειραματοειδή αγγεία σε ερυθρό φόντο. Στην σύγχρονη δερματολογική βιβλιογραφία δεν υπάρχουν ανασκοπήσεις που να πραγματεύονται την δερματοσκοπική διάγνωση καθώς και τη διαφορική διάγνωση της νόσου Queyrat. Σκοπός της παρούσας μελέτης είναι να παρουσιαστεί μέσω βιβλιογραφικής ανασκόπησης η υπάρχουσα γνώση σχετικά με τη δερματοσκοπική διάγνωση της ερυθροπλακίας Queyrat και η διαφορική της διάγνωση από τις άλλες φλεγμονώδεις βαλανίτιδες με τις οποίες μπορεί να προσομοιάζει κλινικά.Στην παρούσα ανασκόπηση παρουσιάζονται επίσης η επιδημιολογία, η αιτιοπαθογένεια, καθώς και η κλινική εικόνα και ιστολογική εικόνα της νόσου. Παρατίθενται επίσης οι θεραπείες της νόσου, τόσο οι χειρουργική όσο και οι λιγότερο επεμβατικές ή/και τοπικές θεραπείες, όπως η ιμικουιμόδη, η θεραπεία με 5-φθοριοουρακίλη, η φωτοδυναμική θεραπεία, η κρυοθεραπεία, και η θεραπεία με Laser. Παρουσιάζονται δύο ενδιαφέροντα περιστατικά τα οποία καταδεικνύουν τον καταλυτικό ρόλο της δερματοσκόπησης στην διάγνωση της νόσου. Οι σημαντικότερες μελέτες της σύγχρονης βιβλιογραφίας παρουσιάζονται και αναλύονται κριτικά. Η παρούσα ανασκόπηση καθιστά φανερό ότι υπάρχουν σοβαρές ελλείψεις στην σύγχρονη βιβλιογραφία καθώς σε αυτή ανευρίσκονται μόνο παρουσιάσεις μεμονωμένων περιστατικών (case reports) και μικρές αναδρομικές σειρές περιστατικών (retrospective case series). Ως εκ τούτου, η μελλοντική έρευνα οφείλει να εστιαστεί στην διενέργεια υψηλής ποιότητας μελετών που θα επιβεβαιώνουν την αποτελεσματικότητα της δερματοσκόπησης. Επιπλέον η αποτελεσματικότητα των σύγχρονων θεραπειών θα πρέπει να τεκμηριωθεί με προοπτικές τυχαιοποιημένες μελέτες
description: Erythroplasia of Queyrat is an in situ squamous cell carcinoma of the penis. It is encountered most commonly in uncircumcised men. Clinically it appears as shiny red, moist, asymptomatic plaques. Along with the clinical examination, dermoscopy is the main diagnostic tool of Erythroplasia of Queyrat. The main dermatoscopic feature is the glomerular vessels. Up to date there is no current review of the contemporary literature highlighting the evidence pertaining to the dermoscopic diagnosis of the disease and the its differential diagnosis. The primary outcome of this narative review is to present the dermatoscopic features of Erythroplasia of Queyrat and to shed light to the its differential diagnosis from other clinically similar inflammatory diseases of the penis. This review also outlines the epidemiology, the pathogenesis, the clinical presentation and the histological features of the disease. The management of the disease including the surgical treatment as well as other less invasive modalities such as the local treatment with imiquimod cream and topical 5-fluorouracil, the photodynamic therapy, cryotherapy and Laser therapy are also extensively discussed. The most important and influential studies of the contemporary literature are presented and critically appraised. This review reveals that there is lack of high quality evidence pertaining to the dermoscopic characteristics of Queyrat’s Erythroplasia and the majority of literature consists of case reports and small retrospective case series. Consequently, future research should focus on studies documenting the efficacy of dermoscopy on diagnosis and follow up of patients with Erythroplasia of Queyrat. Additionally, the safety and efficacy of the available treatment modalities should be evaluated with high quality double-blinded randomized controlled trials